Diari Oficial de la Generalitat Valenciana


Sumari del DOGV 5032, del 21-06-2005 (2005/7135)

Informació pública de l'alternativa tècnica del programa d'actuació integrada de la unitat d'execució .Alts de la Carrasqueta., Xixona.
---------------------------------------------------------------------------------------------------------------------------------------

### Dades del document

Número de DOGV
:   5032

Data del DOGV
:   21-06-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/7135


Organisme emissor
:   Alts de la Carrasqueta, SL

Tipus de document
:   Anunci

Informació pública de l'alternativa tècnica del programa d'actuació integrada de la unitat d'execució ?Alts de la Carrasqueta?, Xixona. [2005/X7135]
  
La mercantil Alts de la Carrasqueta, SL, ha formulat a l'empara del que preveu la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU), alternativa tècnica de programa d'actuació integrada l'àmbit d'actuació de la qual és la unitat d'execució única del sector ?Alts de la Carrasqueta?, en el terme municipal de Xixona.
  
La referida proposta, que comprén memòria justificativa del programa d'actuació integrada, pla parcial de millora amb Annex d'Homologació Modificativa, estudi d'impacte mediambiental i avantprojecte d'urbanització, ha sigut protocol·litzada en la notaria de María dels Reis Sánchez Moreno, amb domicili a Xixona, av. de la Constitució, núm. 43.
  
En aplicació del que establix l'article 48, en relació amb el 46.3 de la LRAU, escau sotmetre el mencionat programa, amb tota la documentació annexa, a informació pública per un termini de vint dies, comptats a partir del següent a la publicació d'este anunci en el Diari Oficial de la Generalitat Valenciana (DOGV).
  
Durant tal termini, la referida documentació, així com l'expedient administratiu, podran ser consultats en l'esmentada notaria i sol·licitar còpia o exhibició de l'acta de protocol·lització dels projectes esmentats, o bé, en la Secretaria de l'Ajuntament de Xixona, en l'edifici del C/ Alcoi núm. 12, podent-se presentar al·legacions i/o altres alternatives tècniques.
  
Les proposicions juridicoeconòmiques es presentaran durant els 5 dies següents al venciment del termini anterior.
  
Estos terminis quedaran prorrogats per 20 dies si durant els 10 primers dies d'informació pública, alguna persona es comprometera de presentar una alternativa tècnica substancialment diferent de la inicial, i en prestara caució en la quantia que reglamentàriament es determine.
  
L'acte d'obertura de pliques tindrà lloc en la seu de l'Ajuntament de Xixona, l'endemà hàbil a la conclusió del termini per a presentar-les, exceptuant-se el supòsit que tal dia siga dissabte, i en este cas haurà d'entendre's el dia hàbil immediatament posterior, i durant els 10 dies següents totes les actuacions podran ser objecte de consulta i al·legació pels interessats.
  
Tot això es comunica només als efectes del seu coneixement per part dels que consten en el cadastre com a titulars de drets afectats per l'actuació proposada.
  
ANNEX
  
Titulars desconeguts
  
Polígon 001, parcel·la 062
  
Polígon 002, parcel·la 083.